1068 Budapest, Városligeti fasor 42. | postacím: 1406 Budapest, Pf. 68.

telefon: (+36-1) 479-3000 | honlap: [www.katped.hu](http://www.katped.hu)

|  |
| --- |
| Iktatószám: 438 /2017. |
| Ügyintéző: Leibinger Jánosné |
| Közvetlen száma: (+36 1) 479 3003 |
|  |

**PÁLYÁZATI KIÍRÁS
VERSENYSZERVEZÉS TÁMOGATÁSÁRA**

**2017/2018**

tanévre

Pályázatot hirdetünk tanulmányi versenyek támogatására.

A legalább öt éves hagyománnyal rendelkező, a KaPI-tól más támogatásban nem részesülő, országos tanulmányi versenyek költségeinek kiegészítésére, legfeljebb 200 000 Ft összegre lehet pályázatot benyújtani.

# A pályázatoknak az alábbi dokumentumokat kell tartalmaznia:

* a kitöltött pályázati adatlapot,
* a verseny kiírását, illetve a versenyfelhívást,
* néhány soros tájékoztatót a verseny történetéről, eddigi eredményeiről.

 A pályázatok benyújtásának határideje: **2018. január 31.**

# A pályázatok elbírálásának szempontjai:

* csak országosan meghirdetett versenyek rendezését támogatjuk,
* legalább öt éves hagyománnyal rendelkezzen a verseny,
* a pályázó intézménynek saját, illetve egyéb pályázati forrásból kell fedeznie a verseny költségeit reális költségvetés alapján,
* két azonos témájú pályázat esetén a nagyobb hagyománnyal rendelkező verseny támogatását helyezzük előtérbe,
* a pályázatok elbírálásáról 2018. február 15-ig hírt adunk; a nyertes programok és intézmények névsorát közzétesszük a KaPI (www.katped.hu) honlapján,
* a nyertes pályázókkal a KaPI megállapodást köt, amelynek aláírása után a pályázaton nyert összeget átutalja az intézmény számlájára.

# A támogatás felhasználásáról beszámolót kell benyújtani az alábbiak szerint:

* A megvalósult program értékelését (eredmények, résztvevők és bevont pedagógusok száma, tanulságok) szöveges beszámoló formában kérjük.
* A nyertes pályázókkal a KaPI szerződést köt, a nyert összeg elköltéséről a pályázónak tételes összesítést kell készíteni! A pályázó nevére kiállított, hitelesített számlák és pénztári bizonylatok másolatait csatolni kell a költségösszesítőhöz!
* A beszámolót és a költségösszesítőt elektronikusan a palyazat@katped.hu címre kell elküldeni a verseny döntőjét követő 10 nap során.
* Ugyanez a határideje a postán beküldendő dokumentumoknak is.
* Kérjük, az e-mail tárgy rovatába, illetve a borítékra írják rá: **Verseny támogatása 2017-18**.

Budapest, 2017. december 4.

|  |
| --- |
| Barcsák Mariannaintézetvezető |
|  |
|  |